CELEX ID: 32010R1193
Publication Date: 2010-12-16

Document Text:
KOMISJONI MÄÄRUS (EL) nr 1193/2010,
16. detsember 2010,
millega registreeritakse kaitstud päritolunimetuste ja kaitstud geograafiliste tähiste registris nimetus [„Maine-Anjou” (KPN)]
EUROOPA KOMISJON,
võttes arvesse Euroopa Liidu toimimise lepingut,
võttes arvesse nõukogu 20. märtsi 2006. aasta määrust (EÜ) nr 510/2006 põllumajandustoodete ja toidu geograafiliste tähiste ja päritolunimetuste kaitse kohta, (1) eriti selle artikli 7 lõike 4 esimest lõiku,
ning arvestades järgmist:
(1)
Vastavalt määruse (EÜ) nr 510/2006 artikli 6 lõike 2 esimesele lõigule ja kohaldades artikli 17 lõiget 2 on Euroopa Liidu Teatajas avaldatud Hispaania taotlus registreerida nimetus „Maine-Anjou” (2).
(2)
Kooskõlas määruse (EÜ) nr 510/2006 artikli 7 lõikega 1 esitas Itaalia registreerimisele oma vastuväite. Nimetatud vastuväide on kõnealuse määruse artikli 7 lõike 3 kohaselt vastuvõetav.
(3)
Vastuväide põhines asjaolul, et nimetuse puhul ei olnud järgitud määruse (EÜ) nr 510/2006 artiklis 2 sätestatud tingimusi, eelkõige geograafilise piirkonna ja põllumajandustoote kvaliteedi vahelise seose nõuet. Vastuväites kinnitati ka, et registreerimine oleks vastuolus määruse (EÜ) nr 510/2006 artikli 3 lõikega 2, eelkõige arvestades konflikti registreeritava nimetuse ja Maine-Anjou nimelise loomatõu vahel.
(4)
Samuti põhines vastuväide määruse (EÜ) nr 510/2006 artikli 3 lõikel 3, eelkõige seosel osaliselt homonüümse registreeritud nimetusega „Bœuf du Maine”.
(5)
Oma 9. juuli 2009. aasta kirjas kutsus komisjon Prantsusmaad ja Itaaliat üles saavutama omavaheline kokkulepe vastavalt nende riigisisestele menetlustele.
(6)
Pärast konsultatsiooni teatas Prantsusmaa komisjonile oma 5. veebruari 2010. aasta kirjas, et omavaheline kokkulepe on saavutatud. Lisaks sellele ei ole määruse (EÜ) nr 510/2006 artikli 6 lõike 2 kohaselt avaldatud andmeid muudetud.
(7)
Vastavalt määruse (EÜ) nr 510/2006 artikli 7 lõike 5 teisele lõigule tuleks Prantsusmaa poolt taotletud nimetus „Maine-Anjou” seega registreerida,
ON VASTU VÕTNUD KÄESOLEVA MÄÄRUSE:
Artikkel 1
Käesoleva määruse lisas esitatud nimetus registreeritakse.
Artikkel 2
Käesolev määrus jõustub 20. päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. detsember 2010

EuroVoc Classification:
Level 1: 100147
100161
100157
100156
Level 2: 100277
100283
100246
100282
100254
100195
100250
100196
Level 3: 138
13
711
5283
122
2106
4590
913
2477
2200
2737
All Concepts: 1085
1686
2871
3173
4682
5573
711